cyanic-selkie/wikianc huggingface dataset:
Taso Mathieson
Andaina nas carreiras e vida persoal
'Taso' Mathieson comezou a correr en 1930, cando participou nunha carreira en Brooklands restrinxida a Lagondas. Logrou a súa primeira vitoria durante unha reunión aberta do BARC durante as vacacións de Pascua o 28 de marzo de 1932, conducindo un Officine Meccaniche sobrealimentado. Durante os dous anos seguintes, gañou tres carreiras co seu Bugatti e bateu o récord de volta para coches de 2 litros no Snaefell Mountain Course na Illa de Man, cunha velocidade media de 116,11 km/h.
Gran Premio de España de 2020
O Gran Premio de España de 2020 (oficialmente o Formula 1 Aramco Gran Premio de España 2020) é unha carreira de Fórmula 1 que se disputou o 16 de agosto de 2020 no Circuíto de Cataluña, Montmeló, España. Foi a sexta carreira do Campionato Mundial de Fórmula 1 de 2020 marca a cincuenta proba do Gran Premio de España como un evento do Campionato Mundial desde a tempada inaugural en  e a trinta vez que se celebrou unha rolda do Campionato do Mundo no circuíto de Barcelona-Cataluña.
Pedro de Freitas Branco
Vida e carreira
Na década de 1940 Branco era considerado o director principal de Lisboa. En 1943 dirixiu na Bienal de Venecia. Dirixiu como convidado noutros países europeos, como Francia, Alemaña, España e Gran Bretaña.
Pasamento
Branco morreu en Lisboa en 1963, aos 66 anos.
Franco do principado de Lucca e Piombino
Tipos e variantes
No caso das moedas de cobre de 5 céntimos e de 3 céntimos non se dá ningún tipo de variante e son idénticas independentemente da data que amosen e do ano de cuñaxe real.
Pola súa banda, a moeda dun franco con data de 1805 amosa dúas raras variantes, á marxe da ordinaria, das que só se coñece un exemplar de cada unha. O primeiro destes tipos caracterízase polo aspecto rudimentario da súa cuñaxe e aparece ilustrado nos catálogos de referencia de Antonio Pagani e Lorenzo Bellista. O segundo tipo, cuxo único espécime coñecido foi vendido pola compañía Numismatica Ars Classica en 2007, correspóndese coa estética máis refinada introducida para a moeda de 5 francos, en particular no que atinxe ao peiteado e ao diadema da princesa, así como ao tipo de letra utilizado na inscrición.
Presenza no mercado numismático
O 29 de outubro de 2019, a casa Nomisma vendeu por 1.500 euros o segundo mellor exemplar coñecido da moeda de 3 céntimos, certificada como MS-64 polo Professional Coin Grading Service.
Manuel Díaz Cardama
Manuel Díaz Cardama, nado en Santiago de Compostela en decembro de 1908 e finado en Madrid en decembro de 2001, foi un avogado e político galego.
Confissões de uma Garota Excluída
Confissões de uma Garota Excluída é un filme brasileiro de 2021 dirixido por Bruno Garotti, escrito por Garotti, Flávia Lins e Silva e Christiana Oliveira, e protagonizado por Marcus Bessa, Caio Cabral e Klara Castanho.
Emrys
Segundo Xildas
Sabemos por Xildas que era de gran nacemento, e tiña ascendencia romana; presuntamente era un romano-británico, máis que un romano doutros lugares do imperio, aínda que é imposible estar seguro. Tamén parece ser que Ambrosio era cristián: Xildas di que gañou as súas batallas "coa axuda de Deus". Segundo Xildas, Ambrosio organizou aos superviventes nunha forza armada e logrou a primeira vitoria militar sobre os invasores saxóns. Porén, esta vitoria non foi decisiva: "Ás veces os saxóns e ás veces os cidadáns (é dicir, os habitantes romano-británicos) foron vitoriosos".
Rúa Michelena (Pontevedra)
Historia
Nos primeiros anos do século XX a rúa Michelena era xa unha das máis importantes da cidade. O 1 de novembro de 1900 comezaron as obras do novo edificio do Banco de España na cidade no número 28 da rúa. O edificio deseñouno o arquitecto José Fermín de Astiz Bárcena e inaugurouse en 1903.
Desde finais de 1924 ata 1943 a rúa converteuse nun dos principais puntos do percorrido do tranvía eléctrico na cidade, que foi substituído a partir de entón polo servizo de trolebús e pola circulación de automóbiles.
Descrición
É unha rúa empedrada que segue o trazado da antiga muralla medieval en pleno centro da cidade cun trazado de preto de 250 metros relativamente recto e predominantemente chaira. Ten unha anchura media de 10-11 metros.
Edificios destacados
No número 30 da rúa localízase a Mansión do Marqués de Riestra, construída a finais do século XIX, na que o marqués de Riestra estableceu a súa residencia e a sede da súa Banca Riestra. Trátase dun edificio ecléctico con elementos modernistas. Ten unha fachada con galerías e arcos de ferradura e marcos decorativos nos vans. As fiestras e a entrada de carruaxes da planta baixa están enmarcadas por arcos de medio punto. A planta baixa está rodeada por un zócolo de granito.
Os edificios dos números 2, 4, 6, 8, 10, 24, 32, 34, 36, 38, 40 e 42 son do século XIX. O número 2 é do ano 1853 e era a casa de Manuel Portela Valladares. O número 4 é do ano 1878 e o número 24 foi a casa do político Alejandro Mon. No número 20 da rúa o restaurante-tapería A Muralla, conserva integrado no soto un pano da muralla medieval da cidade, convertida nun elemento máis da decoración interior.
Confessions of a Teenage Drama Queen
Confessions of a Teenage Drama Queen é un filme estadounidense de 2004 dirixido por Sara Sugarman a partir dun guión de Gail Parent. Está baseado na novela homónima de Dyan Sheldon. Está protagonizado por Lindsay Lohan, Adam Garcia, Glenne Headly e Alison Pill. Este filme supuxo o debut no cinema para Megan Fox.
Vespinos
As súas especies son avespas eusociais. A excepción son as avespas parasitas, que non teñen castas e que depositan os seus ovos nos niños doutras especies.
O abázcaro, Vespa crabro, pertence a esta subfamilia.
Nota taxonómica
A división do xénero orixinal Vespula Thomson 1869 nos novos xéneros Vespula e Paravespula é hoxe rexeitada pola maioría dos autores. Paravespula só se considera como un subxénero de Vespula e xa non é válido como nome xenérico. A relación entre os xéneros en función das características xenéticas móstrase no seguinte cladograma:
Distribución xeográfica
O xénero Vespa é o único que vive na península ibérica. En Norteamérica encóntranse especis dos xéneros Dolichovespula, Vespa e Vespula.
Snowden
O apelido Snowden pode estar referido a:
Eleccións parlamentarias de Grecia de 2023
Cambios recentes
En xaneiro de 2020, pouco despois de regresar ao poder, Nova Democracia, que sempre fora partidario dos bonos maioritarios dende 1974, aprobou unha nova lei electoral para restablecelos, aínda que baixo unha fórmula moi diferente. A lista do partido que gañase recibía 20 escanos adicionais (antes 50), a condición de que obtivese máis dos 25% dos votos emitidos. A bonificación é de 20 escanos máis 1 escano en incrementos do 0,5% por encima do 25% dos votos, ata un máximo de 50 escanos para un total do 40% dos votos. Os restantes escanos variables repártense proporcionalmente para que o total sexa sempre de 300. Mais, como esta lei, tampouco logrou como a anterior obter os votos de 200 deputados sobre 300, non se aplicará nas eleccións lexislativas de 2023 que, polo tanto, teñen lugar cun sistema proporcional integral, senón nas seguintes. É dicir, nas de 2027 a máis tardar).
João de Freitas Branco
Primeiros anos
Fillo único de Luís de Freitas Branco, compositor portugués, e de Maria Clara Dambert Filgueiras, de ascendencia franco-belga, sobriña do director Luís Filgueiras. Dende neno dedicouse ao estudo da música, comezando a axudar ao seu pai, en 1938, como crítico musical do xornal O Século.
Carl Gustaf Thomson
Traxectoria
Carl Gustaf Thomson estudou, desde 1843, na Universidade de Lund, licenciándose en 1850. En 1850 foi nomeado profesor asociado de zooloxía nesa Universidade. En 1862 foi conservador do departamento de entomoloxía do Museo Zoolóxico e, en 1864, foi tamén nomeado profesor de entomoloxía. En 1872 unha bolsa permitiulle viaxar por todo o continente europeo para realizar estudos científicos.
Kurilsk
A súa economía baséase na pesca, principalmente do salmón. A illa conta cun porto e un aeroporto.
Robert M. Patterson
Robert Maskell Patterson, nado en Filadelfia o 23 de marzo de 1787 e finado na mesma cidade o 5 de setembro de 1854, foi un químico, matemático e médico estadounidense, profesor das Universidades de Pensilvania e de Virxinia.
Tian Shan
Xeografía
O paso de Torugart, a 3752 m, atópase na fronteira entre Kirguizistán e a provincia chinesa de Xinjiang. As cordilleiras boscosas de Alatau, que están a menor altitude na parte norte das Tian Shan, están habitadas por pobos de pastores que falan linguas pertencentes ao grupo das linguas túrquicas da familia das linguas altaicas.
Cordilleiras do Tian Shan
miniatura|250x250px|As montañas de Tian Shan dende o espazo, outubro de 1997, co [[lago Issyk-Kul en Kirguizistán no extremo norte ]] miniatura|250x250px|Mapa da rexión, cos montes Tian na esquerda, na parte inferior miniatura|250x250px|Mapa de Kirguizistán. O entrante no oeste é o val de Fergana miniatura|250x250px|Os picos nevados dos Kengey Alatau vistos desde unha praia do [[lago Issyk-Kul]] Os montes Tian teñen varias cordilleiras que ás veces se consideran cordilleiras independentes.
En canto á zona ao sur do val de Fergana, hai un grupo de montañas de 800 km que se curva ao oeste-suroeste dende o sur do lago Issyk-Kul, separando a conca de Tarim do val de Fergana. A cordilleira de Fergana corre ao nordés cara a Talas Ala-Too e separa a conca alta do río Naryn de Fergana. O lado sur destas montañas fúndese nos Pamires, en Tadxiquistán (montañas Alay e cordilleira Trans-Alai). Ao oeste desta está a cordilleira do Turquestán, que continúa case ata Samarcanda.
Clima
As montañas Tian supoñen unha división natural entre as zonas medio tépedas e tépedas cálidas de Xinjiang. Os flancos norte e sur do pico Tomur representan, respectivamente, diferenzas moi claras en precipitación, chan e vexetación. O clima do flanco norte é do tipo montañés semihúmido, mentres que o do flanco sur é semiárido.
Antonio Seisdedos Varela
Traxectoria
Nado na Coruña, comezou xogando nos Salesianos, pasando logo ao Victoria. Máis tarde fichou polo Bergantiños, da Serie A galega, e posteriormente polo Berbés, da Terceira División, nunha época na que xogaba habitualmente como extremo. Co equipo vigués debutou na Copa do Xeneralísimo, disputando a primeira rolda da edición 1948/49.
A continuación foi destinado ao norte de África para realizar o servizo militar, e alí fichou polo Atlético Tetuán, que por aquel entón militaba na Segunda División española, ao ser Tetuán parte do Protectorado Español de Marrocos. Debutou na categoría de prata nun encontro fronte ao Melilla e durante esa tempada comezou a xogar tamén como lateral esquerdo. Rematou a campaña como campión, ascendendo así a Primeira División. Debutou na máxima categoría o 14 de outubro de 1951, nun partido contra o Las Palmas no estadio Insular. Non puido lograr a permanencia e despediuse do club marroquí cun total de 38 partidos.
Bakartxo Ruiz Jaso
Vida persoal
Ruiz Jaso declarouse como atea. É irmá do etarra Zigor Ruiz Jaso, que abandonou a prisión en 2015 tras unha redución da condena polo Tribunal Supremo.
Ecurie Espadon
Historia
Correron por primeira vez, a partir de 1948, nun Simca Gordini e logo en varios automóbiles durante os dous anos seguintes: Simca Gordini, Cisitalia D 46, BMW, Hersham and Walton Motors-Alta, Veritas RS e Meteor, Ferrari 166 e O.S.C.A. MT4.
Rudi Fischer comeza a tempada cun segundo posto para o seu Grand Prix nacional, e logo rematou terceiro en Nürburgring. Na Fórmula 2, Rudi Fischer permitiu á Scuderia Espadon gañar dous eventos, o Eifelrennen e o AVUSrennen.
A Lego película
A Lego película (en The Lego Movie) é un filme de 2014 escrito e dirixido por Phil Lord e Christopher Miller a partir dunha historia de Lord, Miller e Dan e Kevin Hageman. Está baseado na liña de xoguetes de Lego e está protagonizado polas voces de Chris Pratt, Will Ferrell, Elizabeth Banks, Will Arnett, Nick Offerman, Alison Brie, Charlie Day, Liam Neeson e Morgan Freeman. O filme está dedicado a Kathleen Fleming, a antiga directora de desenvolvemento da compañía Lego, logo da súa morte en Cancún, México, en abril de 2013.
Glicoforina C
Historia
Este antíxeno foi descuberto en 1960 cando tres mulleres que carecían do antíxeno fixeron unha proba anti-Gea durante o embarazo. O antíxeno nomeouse polo apelido dunha das pacientes, a Sra. Gerbich. Ao ano seguinte descubriuse un novo antíxeno relacionado co anterior nunha muller apelidada Yus, e o antíxeno tamén recibiu o seu nome. En 1972 empezou a utilizarse un novo sistema numérico para denominar os antíxenos deste grupo sanguíneo.
Xenómica
Orixinalmente, pensábase que as glicoforinas C e D eran o resultado dun evento de duplicación xénica pero despois comprobouse que estaban codificadas no mesmo xene, polo que debían considerarse variantes da mesma proteína. A glicoforina D xérase a partir do ARNm da glicoforina C por medio do mecanismo chamado leaky scanning (ou leaky translation) que afecta un codón AUG en pauta na posición 30, polo que a glicoforina D está formada polos residuos 30 a 128 da glicoforina C. Neste tipo de tradución, o ribosoma, cando está facendo o escaneo dos codóns do ARNm, salta o codón de iniciación (AUG) normal e inicia a tradución augas abaixo onde encontra outro codón AUG, que debería codificar unha metionina do interior da proteína, pero que é utilizado como novo codón de iniciación. Este tipo de tradución nesta proteína parece ser un trazo exclusivo dos seres humanos.
Aaron Holiday
Traxectoria profesional
O 21 de xuño de 2018, Holiday foi escollido na 23ª posición do Draft da NBA de 2018 polos Indiana Pacers, e asinou o seu contrato de rookie por tres anos cos Pacers.
Pongo (cantante)
Engracia Domingos da Silva, nada o 10 de abril de 1992 en Luanda (Angola), máis coñecida polo seu nome artístico de Pongo, é unha cantante e compositora angolana de kuduro, rap e pop.
Eleccións á Xunta Xeral do Principado de Asturias de 2023
Resultados
=== Por circunscrición electoral ===
Luis María Anson
Xornalista
O 13 de xaneiro de 1983 o Consello Administrativo de Prensa Española, empresa editora do diario ABC, nomeouno director do xornal en substitución de Guillermo Luca de Tena, que pasou a ser editor do mesmo. Neste posto modernizou o por entón anquilosado xornal.
Trinity College Dublin
O campus no centro da cidade está considerado un dos máis fermosos do mundo e atrae a moitos turistas que queren ver a antiga biblioteca e o Libro de Kells, o manuscrito medieval máis famoso do mundo. miniatura| campanario Entre os antigos alumnos destacan os premios Nobel Samuel Beckett, Ernest Walton e William C. Campbell, os escritores Oscar Wilde, Bram Stoker e Jonathan Swift, o filósofo político Edmund Burke ou o matemático William Rowan Hamilton. miniatura| capela miniatura| campanario miniatura| Trinity College Dublin [[Crícket|Cricket Ground]] miniatura| Galería Ciencia miniatura| Biblioteca Ussher, Trinity College Dublin
Atlantic Philanthropies
Subvencións culminantes
Os destinatarios das subvencións culminantes de 2016 inclúen a London School of Economics, para o apoio ao International Inequalities Institute, e o Rhodes Trust, para financiar o recentemente creado Atlantic Institute.
Eleccións parlamentarias de Turquía de 2023
Os votantes de 87 distritos electorais elixirán a 600 membros do Parlamento para a Grande Asemblea Nacional de Turquía por un período de cinco anos, formando o 28º Parlamento do país.
Aplauso ao persoal sanitario
Descrición
Nalgúns lugares, o xesto tamén se estendeu a outros colectivos vulnerábeis de infección, como os corpos de seguridade, as forzas armadas ou o persoal dos supermercados, entre outros.
El Saladillo
El Saladillo é un barrio tradicional da cidade de Maracaibo, estado Zulia, en Venezuela.
Noite dos coitelos longos (artúrica)
Nome e legado
O termo "Noite dos coitelos longos" (tamén das facas longas ou dos longos puñais) é frecuentemente usado para referirse á purga levada a cabo polos nazis en 1934. Nese contexto, Adolf Hitler e os seus colaboradores eliminaron á lideranza das Sturmabteilung (SA) co obxectivo de consolidar o seu poder.
Anfibolita
Uralita
A uralita é unha piroxenita especial alterada hidrotermalmente; durante a circulación hidrotermal autoxénica a mineraloxia primaria dun piroxeno e plagioclasio, etc. alterouse a actinolita e saussurita (albita + epidota). A textura é distintiva, radial. Foi descrita orixinalmente nos Montes Urais.
Río Songhua
O río Songhua (en 松花江, pinyin: Sōng Hūa Jīang) ou Sunggari Ula ("río branco") en lingua manchú (tamén Haixi ou Xingal, en Сунгари Sungari) é un río asiático que discorre polo nordés da China, o maior dos afluentes do río Amur. Ten unha lonxitude de 1434 km, drena unha gran conca de 557 180 km². e ten un caudal anual de 2463.
Xeografía
esquerda|miniatura|O río ao seu paso por [[Jilin]] O río Songhua nace na vertente occidental das montañas Changbai, non lonxe da fronteira con Corea do Norte, na provincia de Jilin. Encamíñase en dirección norte-noroeste e chega a un tramo en que está represado, preto de Fengman, unha importante central hidroeléctrica que forma un lago que se estende uns 62 km augas arriba. Ao pasar a presa, o río chega á capital Jilin e despois á cidade de Fuyu. Continúa augas abaixo na mesma dirección ata recibir, preto de Daan, ao seu principal afluente, o río Nen (1370 km), que chega do norte.
Canto a la libertad
Propostas como himno
A proposta foi rexeitada por 36 votos do PP e o PAR fronte 26 do PSOE, a CHA e IU.
Benita Asas
Proceso e inhabilitación
Permaneceu activa en Madrid durante a guerra. Concluída esta, solicitou o seu reingreso no ensino o 12 de abril de 1939. Os informes emitidos o 1 e o 7 de maio de 1940 informaron de que Benita "seguiu con interese o movemento sufraxista feminino sen ter a suficiente preparación..." e que "...en época remota foi de ideas católicas pero con anterioridade ao Movemento era esquerdista..."
Wikipedia en húngaro
Esta versión da enciclopedia contén artigos e  usuarios, dos cales  son activos.
Joaquim Rodrigues dos Santos Júnior
Formación e carreira profesional
Foi membro do Seminario de Estudos Galegos e académico de honra da Real Academia Galega,
Cristina Abades
Traxectoria
Figurou como número tres na candidatura do Partido Popular ao Congreso dos Deputados nas Eleccións xerais de España de 2023 por Lugo, e saíu elixida.
Vegaøyan
Descrición
O acceso ao arquipélago faise en transbordador ou barco rápido desde a cidade de Brønnøysund no municipio de Brønnøy, á que se pode acceder por avión ou por estrada.
Antonio López Barro
Traxectoria
Coñecido como "Ruso" por ter sido adoptado polos propietarios dunha fonda do Saviñao coñecida como "Fonda do Ruso". Empregado nas oficinas do Concello do Saviñao e veciño de Escairón. Secretario da Agrupación Republicana de Escairón en 1931, foi nomeado fiscal municipal do Saviñao en xuño de 1931. Membro da UGT, foi secretario da Agrupación Socialista de Escairón dende 1932. Pola súa participación na folga xeral revolucionaria de 1934 foi detido e estivo preso en Monforte de Lemos durante tres meses. Co golpe de Estado do 18 de xullo de 1936 foi detido o 29 de xullo. Xulgado en Lugo por rebelión militar o 9 de decembro, foi condenado a pena de morte. Foi executado as tapias do cuartel da Garda Civil de Lugo o 29 de decembro de 1936.
Eleanor Marx
Liga Socialista
A escisión tiña dúas causas fundamentais: problemas de personalidade, xa que Hyndman foi acusado de dirixir o SDF de forma ditatorial, e desacordos sobre o tema do internacionalismo. Neste punto Hyndman foi acusado por Marx, entre outros, de tendencias nacionalistas. Por exemplo, opoñiase á idea de Marx de enviar delegados ao Partido dos Traballadores francés calificando a proposta de "manobra familiar", xa que a irmá de Eleanor Marx, Laura, e o seu marido Paul Lafargue eran membros dese partido. Polo tanto, tanto Marx como Aveling convertéronse en membros fundadores da liga Socialista, cuxo membro máis destacado era William Morris.
Eiléan Ní Chuilleanáin
Eiléan Ní Chuilleanáin (pron. [ɛˈlʲeːn̪ˠ n̠ʲiː ˈxɪl̠ʲənˠaːnʲ]), nada en Cork o 28 de novembro de 1942, é unha poeta e académica irlandesa. Ocupou a Cátedra de Poesía de Irlanda entre 2016 e 2019.
Recoñecementos
O primeiro poemario de Ní Chuilleanáin gañou o Premio de Poesía Patrick Kavanagh en 1973. En 2010 The Sun-fish recibiu o Premio de Poesía Griffin, un premio internacional con base no Canadá, e foi finalista do Premio Poetry Now. En 2016 recibiu a Cátedra de Poesía de Irlanda de Poesía de mans do presidente de Irlanda, Michael D. Higgins.
Río Salween
Os pobos que viven no río Salween están relativamente illados do resto do mundo. O río só é navegábel nos primeiros 90 km dende a súa desembocadura, e tan só na estación das chuvias.
Nomes
Na China, o río coñécese como río Nu ou Nujiang (怒江,Nù Jiāng), polo pobo nu que vive na rexión. Entre os tai de Yunnan, é o río Hong (lingua tai nuea: ᥑᥨᥒᥰ xoong; lingua tai long: ၶူင်း xuung). A parte alta no Tíbet coñécese como Nagqu (ནག་ཆུ, Wylie: nag chu, ZYPY: Nagqu), "río negro" (那曲).
Mutación adaptativa
Lévedos
Aínda que a produción de mutantes durante a selección non era tan vigorosa coma a observada con bacterias, estes estudos son convincentes. Como se mencionou antes, un estudo posterior engadiu aínda máis peso aos resultados con lys2. Steele e Jinks-Robertson encontraron que os protótrofos LYS debido a episodios de recombinación intercromosómica tamén continuaban orixinándose en células que non se dividían, mais neste caso, a produción de recombinantes continuaba tanto se había selección para eles coma se non. Así, a mutación acontecía na fase estacionaria soamente cando era adaptativa, pero a recombinación ocorría tanto se era adaptativa coma se non.
Tamén se informou da aparición retardada de mutantes en Candida albicans. Cunha longa exposición a concentracións subletais de metais pesados, empezaron a aparecer colonias de células resistentes despois de 5–10 días e seguiron aparecendo durante 1–2 semanas máis. Estas resistencias podían ser o resultado de amplificación xénica, aínda que os fenotipos eran estables durante un curto período de crecemento non selectivo. Porén, os reversores de dúas auxotrofias tamén aparecían con cinética similar. Aínda non se mostrou que algún destes eventos en Candida albicans sexa específico da selección imposta.
Fokker D.XII
Deseño e desenvolvemento
A fuselaxe do D.XII tiña os lados chans e estreitábase dende o morro ata a cola. Inicialmente tiña o mesmo motor Hispano-Suiza 8F V-8 de 300 cv (224 kW) que o seu predecesor, pero ao pouco tempo foi substituído polo Curtiss D-12 V-12 refrixerado por auga de 440 hp (328 kW) especificado pola USAAS. Ámbolos dous estaban pechados nunha capota metálica, aínda que con formas lixeiramente diferentes, e movían unha hélice de dúas pas. A única cabina aberta estaba situada na metade da fuselaxe. O seu estabilizador horizontal estaba reforzado e a deriva era pequena, levando un temón equilibrado que se prolongaba ata a quilla. O D.XII tiña un tren de aterraxe fixo convencional do tipo de eixe sinxelo, apoiado por puntais e V. O avión tiña un pequeno patín de cola.
Héctor Pose Porto
Traxectoria
Licenciouse en Filosofía e Ciencias da Educación (Sección Pedagoxía) na especialidade de Intervención Socioeducativa pola Universidade de Santiago de Compostela (1982). É Doutor en Psicopedagoxía, coa tese de doutoramento Acción Cultural nas cidades: realidades e perspectivas das políticas culturais municipais na Galicia urbana (2005), dirixida polo catedrático de Pedagoxía Social da Universidade de Santiago de Compostela José Antonio Caride. Foi fundador das iniciativas de animación teatral Taparratá e Émeigual!!!.
Blocao
O exército español comezou a empregalos na Guerra de Cuba, pero onde tiveron maior presenza foi na Guerra de Marrocos.
Guerra de Marrocos
O blocao de Dar Hamed, tamén alcumado "Blocao da morte" ou "O Malo", nas abas do monte Gurugú, controlaba a vista sobre Melilla e protagonizou un dos feitos bélicos máis importantes do conflito.
Antonio Sánchez Quiroga
Antonio Sánchez Quiroga, coñecido como Follés, nado no Saviñao cara a 1913 e finado en Lugo o 14 de xaneiro de 1937, foi un militar e político galego.
Days of Future Passed
Days of Future Passed é o segundo álbum de estudio da banda inglesa de rock progresivo The Moody Blues, publicado o 10 de novembro de 1967 a través do selo Deram Records. Coa súa fusión deelementos orquestrais e de rock, foi citado como un dos primeiros exemplos de rock progresivo.
The Vikings (filme de 1958)
The Vikings é unha película épica de ficción histórica de 1958 dirixida por Richard Fleischer e filmado en Technicolor. Foi producida por Jerry Bresler e tivo como protagonista a Kirk Douglas.
Outros papeis protagonistas tivéronos Tony Curtis e Janet Leigh, daquela marido e muller, así como Ernest Borgnine.
Admapu (organización)
Antecedentes
miniatura|[[Elisa Loncón, integrante xuvenil de Ad-Mapu e logo presidenta da Convención Constitucional de Chile. ]] Do mesmo xeito que outros espazos de representación social, o golpe de estado de setembro de 1973 levou a disolución da maior parte das organizacións mapuches. Desta forma, tanto os espazos vinculados á esquerda, como a Confederación Campesiña e Indíxena Ranquil, como os de base étnica, como a Confederación Nacional de Asociacións Mapuches, detiveron as súas actividades a partir deste momento, dado o contexto represivo da época.
Estes centros conformáronse baixo unha forma organizacional tolerada polo réxime, e buscaron nun inicio desenvolver unha oposición de índole cultural que puidese incidir no desenvolvemento da reforma en discusión. Doutra banda, levantáronse como espazos autónomos fronte ao Consello Rexional e os Consellos Comunais Mapuches, que foran fundados un ano antes, pero que eran dependentes da Intendencia de Araucanía. Entre os primeiros líderes dos CCM atopábanse Mario Curihuentru, José Luis Huilcamán, Melillán Painemal e Isolde Reuque.
En democracia
No ano 2021 Ad-Mapu continúa existindo baixo o liderado da werkén Ana Llao.
Fernando Lázaro Carreter
Traxectoria
Cursou o bacharelato no Instituto «Goya» de Zaragoza (1934-1941). Nas súas aulas esperta o seu amor pola literatura José Manuel Blecua Teijeiro (1913-2003), quen anos despois será catedrático de Literatura Española na Universidade de Barcelona. Realizou os Estudos Comúns na Facultade de Filosofía e Letras da Universidade de Zaragoza (1941-1943), onde foi alumno de Francisco Ynduráin Hernández (1910-1994), e estudou Filoloxía Románica na Universidade de Madrid (1943-1945). En 1947 doutorouse por esta Universidade baixo a dirección de Dámaso Alonso (1898-1990).
Wikipedia en turco
A Wikipedia en turco (en Türkçe Vikipedi) é a edición da enciclopedia libre Wikipedia en lingua turca. Foi creada o 5 de decembro de 2002.
C-Src
A c-Src descubrírona orixinalmente os científicos estadounidenses J. Michael Bishop e Harold E. Varmus, polo cal recibiron o premio Nobel de Medicina de 1989.
Papel no cancro
A activcaión da vía c-Src observouse nun 50% dos tumores de colon, fígado, pulmóns, glándula mamaria e páncreas. Como a activación de c-Src conduce á promoción da supervivencia, anxioxénese, proliferación e vías de invasión, obsérvase o crecemento aberrante de tumores en cancros. Un mecanismo común consiste en que hai mutacións xenéticas que resultan no incremento da actividade ou a sobreexpresión de c-Src que orixina a activación constante de c-Src.
Cancro de mama
A sobreexpresión do receptor 2 do factor de crecemento epidérmico humano (HER2), tamén coñecido como erbB2, está correlacionada cunha prognose peor do cancro de mama. Así, c-Src desempeña un papel na progresión do tumor nos cancros de mama.
Como diana de drogas
300px|miniatura|Vías de [[transdución de sinais implicadas na apoptose.]] Desenvolvéronse para uso terapéutico varios inhibidores de tirosina quinases que teñen como diana a tirosina quinase c-Src (así como outras tirosina quinases relacionadas). Un exemplo notable é dasatinib, que foi aprobado para o tratamento da leucemia mieloide crónica (CML) e leucemia linfocítica aguda cromosoma Filadelfia positiva. Dasatinib está tamén en ensaios clínicos para o seu uso no linfoma non de Hodgkin, cancro de mama metastático e cancro de próstata. Outros fármacos inhibidores de tirosina quinases que están en ensaio clínico son bosutinib, bafetinib, AZD-0530, XLl-999, KX01 e XL228. Describiuse que o inhibidor de HSP90 NVP-BEP800 afecta a estabilidade da tirosina quinase Src e o crecemento de leucemias linfoblásticas agudas de células T e B.
Wikipedia en esperanto
A Wikipedia en esperanto (en Vikipedio en Esperanto) é a edición da enciclopedia libre Wikipedia en esperanto. Foi creada o 11 de maio de 2001, xunto coa Wikipedia en éuscaro. É a meirande Wikipedia nunha lingua artificial.
Aríidos
Bioloxía
Aliméntanse de peixes pequenos e dunha gran variedade de invertebrados bentónicos, como gambas, cangrexos e moluscos.
Lumaco
Historia
O Gobernador español Martín García Óñez de Loyola construíu o Forte Español Lumaco en 1597, sendo destruído no inverno seguinte polo Fuxa Toki Paillamapu. O 23 de decembro de 1598, Loyola morre sorprendido en Kuralaba a beiras do río Lumaco, por un pequeno exército mapuche ao mando dos toqui Pelöntrarü, Huaiquimilla e Ankanamün.
Río Indigirka
Historia
O illado pobo de Ruskoye Ustie, preto da boca do río Indigirka, é coñecido pola singular cultura tradicional dos colonos rusos cuxos antepasados chegaron alí hai varios séculos. En 1638 o explorador Ivan Rebrov alcanzou o río.
Modesto Moyrón Arias
Vida persoal
Casou con Antonia Matamala Ramos e foi pai de Miguel, Antonio, Fernando e Modesto Moyrón Matamala.
Xavier Lorenzo Oroza
Francisco Javier Lorenzo Oroza, coñecido como Xavier Lorenzo, nado en Viveiro en 1958 e finado na Coruña o 29 de marzo de 2001, foi un xornalista e escritor galego.
Polyomaviridae
Taxonomía
A descrición de novos virus deste grupo segue en marcha. Entre os novos están o poliomavirus da londra mariña 1 e o poliomavirus da alpaca. Outro virus é o poliomavirus do panda xigante 1. Outro virus foi descrito nos roedores sigmodontinos. Outro foi descrito nas tupaias.
Nervio ciático
O nervio ciático ou nervio isquiático é o principal nervio dos membros inferiores. Controla as articulacións da cadeira, os xeonllos e os nocellos, así como os isquiotibiais e os músculos das pernas. Ademais, teñen a función de conducir as sensacións das pernas. esquerda|miniatura|Infografía 3D mostra dor nas costas causada por unha compresión do nervio ciático. O nervio ciático é o máis groso de todos os nervios do corpo humano –conecta o hallux coa rexión lumbar–, pero a súa fama non vén pola súa lonxitude, senón pola dor que provoca, a ciática, que afecta a preto do 15% da poboación e que pode provocar moitas molestias. Como a ciática é responsable da innervación dos membros inferiores, a dor pode ocorrer en varios lugares; os máis comúns, con todo, son a rexión posterior do glúteo, o dedo gordo do pé e o aspecto lateral da coxa e a parte inferior da perna.
Iria Ribadomar
Traxectoria
Reivindica os costumes e a cultura galega, rexeitando a idea da baixa autoestima que di que se ten en Galicia. Por iso, como xesto activista leva posto o mandil desde o principio, poñendo en valor ás mulleres, inspiradoras da súa obra. Deste xeito é coñecida como a artista do mandil, que sempre loce orgullosa."Como muller, galega e de clase traballadora, síntome moi identificada coas señoras con mandil que levan o peso das responsabilidades impostas na súa vida con moita dignidade."
Marae de Taputapuatea
Descrición
O complexo de marae sitúase ao final dunha península que se adentra na lagoa que rodea Raiatea. O centro do conxunto alberga o propio marae, un patio rectangular pavimentado con basalto e que mide 44 por 60 metros. No extremo leste do marae atópase o ahu, unha plataforma de basalto e coral que se usa para as cerimonias. Outros marae están dentro do complexo marae, incluíndo o marae Hauviri, que se utilizaba para nomear xefes.
Historia
O marae puido crearse xa no ano 1000 d. C., e ampliouse e reconstruíuse polo menos en dúas ocasións separadas entre os séculos XIV e XVIII. O marae era un lugar de aprendizaxe onde sacerdotes e navegantes de todo o Pacífico reuníanse para ofrecer sacrificios aos deuses e compartir o seu coñecemento das orixes xenealóxicas do universo e da navegación nas profundidades oceánicas.
Tijuana No!
Tijuana No! é un grupo musical mexicano que fusiona rock, punk, reggae e ska, orixinario da cidade de Tijuana. Nas súas letras mantivo temáticas como a crítica social, a inmigración ou a pobreza. Co seu labor musical apoiaron movementos como o Exército Zapatista de Liberación Nacional e as protestas contra a Lei Arizona, que criminalizaba as persoas inmigrantes sen documentos nese estado. O tema «Soweto», escrito nos inicios do grupo, trata a cuestión do Apartheid en Suráfrica.
Traxectoria
En 2017 publicouse o documental Tijuana No. Borders and Transgressions, dirixido por Pável Valenzuela Arámburo, sobre a historia do grupo.
Lingua kott
En 1858, Matthias Castrén publicou un dicionario e unha gramática (Versuch einer jenissei-ostjakischen und kottischen Sprachlehre), que inclúe material do kott e do ket. Tamén existe un libro feito por G.K. Verner sobre a lingua kott. Kott está influenciado polas linguas turcas, das que teñen algunhas palabras. Por exemplo, en kott baktîr- ‘loar’ vén do prototúrquico *paktïr ou kolá ‘cobre, latón’ vén do prototúrquico *kola. Así mesmo, os lingüistas tratan de relacionar as linguas ieniseianas cun grupo máis grande, conectándoas coas linguas na-dené, unha familia de linguas nativas americanas empregadas en Alasca, no oeste do Canadá e polo suroeste dos Estados Unidos, no que serían as linguas dené-ieniseianas.
Sidónio Pais
Primeiros anos
Ao rematar os seus cursos na Escola Militar, matriculouse na Universidade de Coímbra, onde se licenciou en Matemáticas. Doutorouse na mesma universidade en 1898.
Goberno e presidencia
Esta situación supuxo o fin da existencia encantada do réxime. Entre folgas, conflitos e conspiracións alternas, a partir do verán de 1918 os intentos de acabar co réxime "sidonista" aumentaron en severidade e violencia, o que levou ao presidente a declarar o estado de excepción o 13 de outubro de 1918. Con ese acto, e a dura represión dos movementos contrarios, puido recuperar momentaneamente o control da situación política, pero o seu réxime resultou claramente ferido de morte.
Forza Aérea de Turquía
O primeiro piloto nego do mundo, Ahmet Ali Çelikten, e a primeira muller piloto de caza, Sabiha Gökçen, serviron na Forza Aérea turca.
Wikipedia en minangkabau
Esta versión da enciclopedia contén artigos e  usuarios, dos cales  son activos.
Eliseo Mouriño
Destacou no Club Atlético Banfield e no Boca Juniors, sendo considerado un ídolo de ambos clubs. Con Banfield rematou na primeira posición o campionato arxentino de 1951, acabando finalmente subcampión tras xogar dous partidos de desempate contra o Racing Club. O Estadio Florencio Sola de Banfield ten unha tribuna co seu nome. Con Boca gañou o campionato arxentino de 1954.
Day'Ron Sharpe
Traxectoria profesional
O 29 de xullo de 2021, Sharpe foi escollido na 29ª posición do Draft da NBA de 2021 polos Phoenix Suns. O 6 de agosto de 2021, Sharpe foi traspasado xunto a Jevon Carter ós Brooklyn Nets, a cambio de Landry Shamet.
Guerra subsidiaria
miniatura|Principais lugares de guerra subsidiaria entre [[Irán e Arabia Saudita.]] A guerra subsidiaria, guerra por poderes ou guerra por delegación é un tipo de guerra que se produce cando dúas ou máis potencias utilizan a terceiros como substitutos, no canto de enfrontarse directamente. Para que un conflito se considere unha guerra por poderes, debe existir unha relación directa e a longo prazo entre os actores externos e os belixerantes implicados. A relación antes mencionada adoita tomar a forma de financiamento, adestramento militar, armas ou outras formas de asistencia material que axudan a unha parte belixerante a manter o seu esforzo bélico.
Fernando Lasama de Araújo
Antecedentes e inicios de carreira
Naceu en Manutaci, distrito de Ainaro, no que daquela era o Timor portugués. Era de etnia Mambai.
No cárcere indonesio
Tras o masacre de Santa Cruz en 1991, Araújo foi detido por "subversión contra o Estado" tras completar o seu primeiro ano de estudos. En xaneiro de 1992, un tribunal indonesio condenouno a nove anos de prisión e o xuíz dixo que era culpable de "deshonrar á nación [Indonesia] aos ollos da comunidade internacional". Foi nomeado por Amnistía Internacional como preso de conciencia. En 1992 gañou o Reebok Human Rights Award.
Misión Stereo
STEREO (sigla de Solar TErrestrial RElations Observatory, en galego, Observatorio de Relacións Solar-Terrestres), é unha misión espacial de observación solar, lanzada pola NASA o 26 de outubro de 2006. Consiste en dous satélites case idénticos, provistos de instrumentos para obter imaxes estereoscópicas do Sol e dos fenómenos solares, como a exección de masa coroal (EMC), erupcións que poden desatar serias tormentas magnéticas na Terra e afectar a infraestrutura eléctrica, ás comunicacións vía satélite e a aeronavegación.
Jarred Vanderbilt
Jarred Jakobi Vanderbilt, nado o 3 de abril de 1999 en Houston, Texas, é un xogador profesional estadounidense de baloncesto que xoga nos Los Angeles Lakers da National Basketball Association (NBA). Con 2,06 metros de estatura xoga nas posicións de ala e ala-pivote.
Traxectoria profesional
O 9 de febreiro de 2023, os Lakers traspasaron a Vanderbilt nun traspaso entre tres equipos no que tamén participaron os Minnesota Timberwolves. Debutou cos Lakers dous días máis tarde, facendo 12 puntos, 8 rebotes e 4 asistencias na vitoria dos Lakers por 109–103 contra os Golden State Warriors.
Ilves Naiset
O final dunha era
Nas dúas tempadas seguintes o equipo de Tampere non conseguiu clasificarse para os play-offs. A pesar de finalizar na cuarta posición a primeira fase de competición na tempada 1995-96, a mala liga regular do Ilves levou o equipo á quinta praza, poñendo fin así á tempada sen conseguir ningunha medalla, un feito insólito na historia do Ilves ata o momento. A mesma historia repetiuse un ano despois, cando o equipo finalizou a primeira fase na terceira posición, e caeu na liga regular ata a quinta posición. miniatura|esquerda|A veterana [[Marianne Ihalainen foi unha das líderes do equipo durante a tempada 1997-98.]] Logo de dous anos sen loitar polo título, o Ilves experimentou unha mellora na tempada 1997-98 da man de Antti Kallioinen e Ville Tolvanen no banco. A vella garda, con Tiia Reima, Sari Fisk e Marianne Ihalainen seguiu liderando o equipo, que finalizou a primeira fase e a liga regular na terceira posición, o que lle permitiu disputar de novo os play-offs. Logo de caer nas semifinais fronte ás Kärpät, o equipo tivo que disputar o partido polo bronce fronte ao Kiekko-Espoo, caendo na final de consolación, polo que sumou un ano máis sen conseguir ningunha medalla.
En 1999 volveron as medallas ao club de Tampere logo de que as xogadoras dirixidas por Kallioinen e Tolvanen se impuxesen ás Kärpät no partido polo bronce. Antes do inicio da tempada seguinte produciuse unha mudanza no banco do Ilves, que contratou a Tapio Koho como novo adestrador xefe. O equipo conseguiu o mesmo resultado da tempada precedente logo de caer contra as Kärpät nas semifinais nunha serie moi disputada que tivo que ir ao quinto encontro, e tivo que xogar o partido polo bronce fronte ao JYP de Jyväskylä, ao que se impuxo por un claro 10-2.
Debut europeo e décimo campionato
En febreiro de 2011 chegou o primeiro e ata a data único título continental do equipo, que se converteu deste xeito no primeiro equipo finlandés en gañar un título europeo. As de Tampere conseguiron gañar os tres partidos da fase final disputada en Lugano (Suíza) e coroáronse como o mellor equipo feminino de Europa. Con todo, o equipo non volveu disputar a competición.
Música
miniatura|250px|A banda [[Jay Lewis Gang foi a encargada de rexistrar a "canción de gol" do Ilves Naiset xunto coa cantante Päivi Lepistö.]] A música forma parte do espectáculo durante os partidos de Ilves Naiset, acompañando os momentos nos que se para a acción.
Pavillón
Dende 1989 o Ilves Naiset xoga os seus partidos como local no Tesoman jäähalli, unha pista de xeo de propiedade municipal situada na parte oriental de Tampere, no distrito de Tesomajärvi. Construída en 1989, foi demolida e substituída por un novo pavillón en 2017, aumentando a súa capacidade a 1 500 persoas fronte ás 800 do edificio anterior.
Líderes históricas
miniatura|250px|[[Johanna Koivula é a xogadora que máis partidos vestiu a camisola do Ilves.]] Ao longo da súa historia seis xogadoras de Ilves Naiset superaron a barreira dos 300 puntos. Nas estatísticas de xogo salientan as figuras de Marianne Ihalainen e Johanna Koivula. Ihalainen é a máxima goleadora da historia do equipo con 320 goles en 323 encontros disputados, ademais é a líder histórica en puntos, cun total de 602. Pola súa banda Koivula é a xogadora que máis partidos vestiu a camisola de Ilves con 495, e a que máis asistencias sumou no equipo de Tampere cun total de 302. A continuación os rexistros das seis máximas puntuadoras históricas do equipo:
Nemat Shafik
Vida laboral
Foi chamada polo Goberno do Reino Unido para o Departamento de Desenvolvemento Internacional (DFID), en calidade de Directora Xeral de Programas Nacionais, manexando as oficinas e o financiamento do DFID no estranxeiro, incluíndo as de África, Oriente Medio, Asia, América Latina e Europa do Leste. A partir de 2008, converteuse en Secretaria Permanente do DFID, onde dirixe o programa de axuda bilateral en máis de 100 países, as políticas de financiamento multilateral e as relacións coas organizacións internacionais, sendo ao mesmo tempo responsábel de 2.400 empregados e un orzamento de 38.000 millóns de libras esterlinas. Comparece regularmente ante o Parlamento británico. Durante o seu mandato, o DFID foi descrito pola Organización para a Cooperación e o Desenvolvemento Económico (OCDE) como "líder no desenvolvemento a nivel internacional".
En 2021 publicou o libro What We Owe Each Other: A New Social Contract.
Yorgos Lanthimos
Georgios "Yorgos" Lanthimos (en Γιώργος Λάνθιμος, Giorgios Lanthimos), nado en Pangrati (Atenas) o 23 de setembro de 1973, é un director de cinema e teatro, produtor e guionista grego.
Moedas de Kalākaua
Antecedentes
En 1883, a maioría das moedas das illas eran estadounidenses, por mor da estreita integración económica entre o arquipélago e o continente. As leis de Hawai reflectían esta situación, xa que se admitían as moedas de ouro dos Estados Unidos e considerábanse moedas de curso legal por unha cantidade ilimitada, en tanto que as moedas de prata estadounidenses tiñan curso legal ata a suma de 50 dólares.
Reversos
Debaixo do escudo da moeda dun dólar está suspendida a estrela da Orde de Kamehameha, e encima está a coroa real. Arredor da moeda inscribiuse o lema de Hawai, unhas palabras pronunciadas por Kamehameha III en 1843 logo dunha época de angustia: UA MAU KE EA O KA AINA I KA PONO ("A vida da Terra perpetúase con rectitude"). A ambos os lados repártese a indicación do valor facial: 1 D ("1 dólar"), e debaixo a súa tradución en hawaiano, AKAHI DALA. Dala convertérase no termo hawaiano para dólar en tempos dos misioneiros, cando as palabras cambiaron para axustarse ao pequeno alfabeto hawaiano. O dólar adoptou tamén a forma dala en moitas outras partes de Asia e do Pacífico.
Os reversos das moedas de medio dólar e dun cuarto de dólar amosan tamén as armas do país, mais sen o manto nin a orde, rodeadas polo lema, coa indicación do valor facial coa súa abreviatura en inglés e coa correspondente versión en hawaiano: HAPALUA para o medio dólar e HAPAHA para o cuarto de dólar.
Fondós, Quireza, Cerdedo-Cotobade
Fondós é un lugar da parroquia de Quireza, no concello pontevedrés de Cerdedo-Cotobade.
Hidria Segundo
Construción e historia
O Hidria Segundo construíuse no estaleiro xa desaparecido José Roberto e hijos (Teis, Vigo) entre os anos 1963 e 1966, cuxa finalidade inicial era a de servir de alxibe para a empresa Aljibes de Vigo para fornecer auga de manancial a mercantes, transatlánticos e pesqueiros na ría de Vigo. O manancial estaba situado na canteira de Meira e a empresa tiña un peirao propio nas inmediacións, onde o barco atracaba e cargaba até 240 toneladas.
Rescate e restauración
Os comezos foron difíciles xa que tras a compra debía asumirse a débeda de 2.500.000 pesetas contraída co porto de Vigo, mais condonouse por intercesión do cónsul honorario de Francia en Vigo, Jean Desclos. Logo tívose que pasar unha primeira inspección para poder levalo de remolque dende Vigo até O Grove, o porto onde viven os armadores. A venda dun motor Caterpillar dun intento anterior de restauración dun barco fixo posíbel pasar esta inspección. Chegado xa ao Grove, fíxose un plan de traballo para cometer a menor cantidade de erros durante a restauración, xa que non se tiña a posibilidade de acometela nun estaleiro.
Entre 2000 e 2001 calafateouse a cuberta, restaurouse o virador das áncoras, reforzouse a quilla cun U de ferro, e fíxoselle unha proba de presión á caldeira. Para iso o barco varouse de maneira artesanal en Tragove, Cambados.
En 2022 estableceuse como barco museo en Vigo.
As Barreiras, Loureiro, Cerdedo-Cotobade
As Barreiras é un lugar da parroquia de Loureiro, no concello pontevedrés de Cerdedo-Cotobade.
Robert A. Champine
Robert 'Bob' Apgar Champine, nado o 6 de marzo de 1921 en Saint Paul, Minnesota e finado o 17 de decembro de 2003, foi un piloto de probas dos Estados Unidos que traballou para a NASA. miniatura|250px|Bob Champinee (esquerda) xunto con [[Herbert Hoover enfrnte do Bell X-1 co que superou a barreira do son.]]
Lucia Moholy
Traxectoria
Debido á súa orixe xudía (ela declarábase atea) tivo que fuxir de Alemaña coa chegada do nazismo e acabou traballando no Reino Unido e nos Estados Unidos. Ademais de desenvolver o seu labor no mundo editorial tamén o fixo colaborando coa ONU.
O Brixel, Loureiro, Cerdedo-Cotobade
O Brixel é un lugar da parroquia de Loureiro, no concello pontevedrés de Cerdedo-Cotobade.
Carlos Iglesias Serrano
Traxectoria
Converteuse en actor tras substituír a un compañeiro enfermo nun grupo de teatro independente, e foi admitido na Real Escola Superior de Arte Dramática (RESAD).
Deuse a coñecer en Telecinco no programa Esta noche cruzamos el Mississippi, onde interpretaba a Pepelu. Posteriormente interpretou o papel de Benito Lopera Perrote, «o introductor do gotelé» en España, na serie de comedia Manos a la obra, de Antena 3. A serie chegou a cultivar datos de audiencia superiores aos seis millóns de espectadores. Este foi o papel que consolidou a Iglesias como actor de xeito definitivo.
Efecto hidrófobo
Causa
O efecto hidrófobo poden ser cuantificados medindo os coeficientes de transición de moléculas apolares entre a auga e solventes apolares. Os coeficientes de partición poden ser transformados a enerxía libre de transferencia, a cal inclúe compoñentes entálpicos e entrópicos, ΔG = ΔH - TΔS. Estes compoñentes están determinados experimentalmente por calorimetría. O efecto hidrófobo está pulado pola entropía á temperatura dunha habitación debido á reducida mobilidade das moléculas de auga na esfera de solvatación do soluto apolar; porén, o compoñente entálpico da enerxía de transferencia é favorable, o que significa que reforza os enlaces de hidróxeno auga-auga na esfera de solvatación debido á reducida mobilidade das moléculas de auga. A temperatura máis alta, cando as moléculas de auga se fan máis móbiles, esta ganancia de enerxía diminúe xunto co compoñente entrópico. O efecto hidrófobo depende da temperatura, o cal leva á "desnaturalización" fría de proteínas.